laion/Wikipedia-Exotic huggingface dataset:
נאות פרס

נאות פרס היא שכונה במורדות הדרומיים של העיר חיפה. השכונה ממוקמת בקרבת פארק מת"ם, בכניסה הדרומית לחיפה מכביש מספר 4. השכונה נקראת על שמו של נשיא המדינה התשיעי, שמעון פרס, והיא השכונה הראשונה שנקראת על שמו. בשנת 2005 יזם ראש עיריית חיפה יונה יהב את שינוי תוכנית בניין עיר לאזור, עד אז ייעודי הקרקע היו לספורט, נופש פנאי ומלונאות, במקום תוכננה באותה עת הקמת אצטדיון סמי עופר ומספר מלונות, יהב ביקש לשנות את היעוד של חלק מהשטח למגורים, לבניית 1,000 יחידות דיור. בסמוך כבר הוקמו בסוף שנות ה-90 של המאה ה-20, מרכז הקונגרסים הבינלאומי, קניון חיפה וקניון קסטרא, מטה חברת החשמל, תחנת רכבת ופארק מת"מ (שהוקם כבר בשנות ה-70), אך הוא היה שומם החל משעות הערב. בינואר אישרה הוועדה המקומית ואחר כך בנובמבר 2011, אישרה הוועדה לדיור לאומי במחוז חיפה תוכנית להקמת 1,400 דירות, מתוך סך של 5,000 דירות במתחם כולו. בחלק זה של התוכנית שאושר, נבנו 1,400 יחידות דיור בצפיפות של 14 דירות לדונם, על פני שטח של כ-228 דונם, בבינוי מרקמי ברובו בגובה של 7-8 קומות, בצד מספר בניינים שיהיו בני 13 קומות. מרבית השטח הוא בבעלות מינהל מקרקעי ישראל וחלקו הנותר הוא בבעלות פרטית. התוכנית הקצתה תמהיל של 25% דירות קטנות שמיועדות לזוגות הצעירים ושטחי ציבור פתוחים בהיקף של כ-41 דונם. עוד הקצתה התוכנית 21 דונם למבנים ומוסדות ציבור. ב-26 דצמבר 2012 אישרה הוועדה המחוזית לתכנון ובנייה חיפה את תוכנית "מגדלי קסטרא" בצפון השכונה, הכוללת תוספת זכויות בנייה לשני מגדלים בשטח מגרש החנייה של קניון קסטרא. הפרויקט כולל שני מגדלים במגרש בשטח 3.8 דונם הצמוד למבנה הקניון: מגדל דיור מוגן לגובה 30 קומות ומגדל משרדים בגובה 17 קומות. בתחילת 2013, שיווקה המדינה את הקרקעות בשכונה במחירים נמוכים, במטרה שיוצעו למכירה מאות דירות במחירים של פחות ממיליון שקל לזוגות הצעירים. אולם בפועל, התרחשה עליית מחירים מהירה, כאשר כ-50% מדירות נמכרו למשקיעים. השכונה נחנכה רשמית באוקטובר 2014 במעמד נשיא המדינה לשעבר שמעון פרס, וראש עיריית חיפה יונה יהב. ביוני 2018, אושרה התוכנית להקמת השלב השני של השכונה. במסגרת התוכנית ייבנו 5,072 דירות חדשות, לכ-20,000 תושבים, בצפיפות של 17.4 דירות לדונם על שטח של 748 דונם שבבעלות רשות מקרקעי ישראל, בין אצטדיון סמי עופר לגבול חיפה וטירת כרמל. התוכנית תיצור רצף בנוי בין שתי הערים. מירב מורן, איך להרוג שכונה: זה מה שקרה בחיפה, באתר TheMarker‏, 26 ביוני 2018 ישראל סביון, תושבי נאות פרס לא קונים בזכרון, ולא צריכים טובות מקיסריה, באתר TheMarker‏, 4 ביולי 2018 - מאמר תגובה למאמר של מירב מורן דוד חיון, ‏שינוי מפתיע בקרית הספורט בדרום חיפה: אפשרות ל-1,000 יח"ד, באתר גלובס, 22 במאי 2005 רנית נחום-הלוי, חיפה ממשיכה לייצר ביקושים - אושרה בנייתן של 1,391 דירות במבואות הדרומיים בעיר, באתר TheMarker‏, 14 בינואר 2010 מיכל מרגלית, ‏1,400 דירות במבואות הדרומיים של חיפה אושרו בווד"ל, באתר גלובס, 8 בנובמבר 2011 נמרוד בוסו, גיל דנקנר יקים שני מגדלים בצמוד לקניון קסטרא בחיפה, באתר TheMarker‏, 17 בינואר 2013 נמרוד בוסו, השכונה בחיפה שיועדה לזוגות צעירים הפכה ללהיט של יזמים, באתר TheMarker‏, 16 באוגוסט 2013 הילה ציאון ואחיה ראב"ד, חיפה: נחנכה שכונה חדשה ע"ש שמעון פרס, באתר ynet, 7 באוקטובר 2014 יגאל חי, אושרה התוכנית להרחבת נאות פרס ב-5,072 דירות, באתר כלבו – חיפה והצפון, 19 ביוני 2018
הצמדה (תורת החבורות)

בתורת החבורות, הצמדה היא סוג של פעולה של חבורה על עצמה. הצמדה של a {\displaystyle a} באמצעות b {\displaystyle b} היא הפעולה a ↦ b a b − 1 {\displaystyle a\mapsto bab^{-1}} . הצמדה מהווה אוטומורפיזם פנימי של החבורה על עצמה. פעולת ההצמדה מסומנת גם בצורות הבאות: Inn b ⁡ ( a ) = inn b ⁡ ( a ) = Int b ⁡ ( a ) = int b ⁡ ( a ) = b a = b a b − 1 {\displaystyle \operatorname {Inn} _{b}(a)=\operatorname {inn} _{b}(a)=\operatorname {Int} _{b}(a)=\operatorname {int} _{b}(a)={}^{b}a=bab^{-1}} נאמר על שני איברים a {\displaystyle a} ו- b {\displaystyle b} בחבורה G {\displaystyle G} שהם איברים צמודים אם קיים g ∈ G {\displaystyle g\in G} כך שמתקיים: a = g b g − 1 {\displaystyle a=gbg^{-1}} יחס הצמידות בין איברים הוא יחס שקילות: רפלקסיביות - כל איבר צמוד לעצמו מכיוון שמתקיים: a = a a a − 1 {\displaystyle a=aaa^{-1}} . סימטריות - אם a = g b g − 1 {\displaystyle a=gbg^{-1}} אז: ( g − 1 ) a ( g − 1 ) − 1 = g − 1 ( g b g − 1 ) g = b {\displaystyle (g^{-1})a(g^{-1})^{-1}=g^{-1}(gbg^{-1})g=b} . טרנזיטיביות - אם a = g b g − 1 {\displaystyle a=gbg^{-1}} ו- b = h c h − 1 {\displaystyle b=hch^{-1}} אז: a = g b g − 1 = g ( h c h − 1 ) g − 1 = ( g h ) c ( g h ) − 1 {\displaystyle a=gbg^{-1}=g(hch^{-1})g^{-1}=(gh)c(gh)^{-1}} אוסף האיברים בחבורה שצמודים לאיבר נתון a {\displaystyle a} נקראת מחלקת הצמידות של a {\displaystyle a} . מכיוון שצמידות היא יחס שקילות, כל מחלקת צמידות היא מחלקת שקילות – כל איבר בחבורה נמצא במחלקת צמידות אחת בדיוק. יחס הדמיון בין מטריצות הוא למעשה יחס הצמידות. שתי מטריצות שונות הן צמודות אם ורק אם הן מייצגות את אותה העתקה ליניארית בבסיסים שונים. שתי תמורות הן צמודות אם יש להן אותו מבנה מחזורים. כלומר אם לכל מחזור בפירוק של תמורה אחת מתאים מחזור באותו האורך בפירוק של התמורה האחרת. פעולת ההצמדה מתחלפת עם פעולת הכפל: ( g a g − 1 ) ( g b g − 1 ) = g ( a b ) g − 1 {\displaystyle (gag^{-1})(gbg^{-1})=g(ab)g^{-1}} . במילים אחרות הפונקציה x ↦ b x b − 1 {\displaystyle x\mapsto bxb^{-1}} היא אוטומורפיזם. אוטומורפיזם מהצורה הזו נקרא אוטומורפיזם פנימי (ראו חבורת האוטומורפיזמים). מתכונה זו נובע בין השאר: אם a , b {\displaystyle a,b} צמודים, אז גם a n , b n {\displaystyle a^{n},b^{n}} צמודים. לאיברים צמודים יש את אותו הסדר. כל איבר במרכז של חבורה צמוד רק לעצמו ( g a g − 1 = g g − 1 a = a {\displaystyle gag^{-1}=gg^{-1}a=a} ). בפרט, איבר היחידה צמוד רק לעצמו, ובחבורה אבלית כל מחלקות הצמידות הן יחידונים. מספר האיברים שצמודים לאיבר נתון הוא האינדקס של המְרַכֵּז של האיבר (חבורת האיברים שמתחלפים עם האיבר). שוויון זה מוביל למשוואת המחלקות בחבורה סופית: | G | = | Z ( G ) | + ∑ g ∈ I [ G : C ( g ) ] {\displaystyle |G|=|Z(G)|+\sum _{g\in I}[G:C(g)]} כאשר Z ( G ) {\displaystyle Z(G)} הוא המרכז של G {\displaystyle G} , C ( g ) {\displaystyle C(g)} הוא המְרַכֵּז של g {\displaystyle g} ו- I {\displaystyle I} היא קבוצת נציגים של מחלקות הצמידות ב- G {\displaystyle G} של איברים שאינם ב- Z ( G ) {\displaystyle Z(G)} . הצמדה, באתר MathWorld (באנגלית)
העולם הזה (פירושונים)

האם התכוונתם ל... העולם הזה – החיים עלי אדמות, להבדיל מהעולם הבא, שהוא החיים שלאחר המוות העולם הזה – שבועון חדשות ורכילות ישראלי שיצא לאור בשנים 1937–1993 (מייסדו ועורכו היה אורי קיסרי עד 1950, שבה נמכר השבועון לאורי אבנרי ושלום כהן) העולם הזה - כוח חדש – מפלגה ישראלית בהנהגת אורי אבנרי ושלום כהן שפעלה בשנים 1965–1973
המעניש (סרט, 1989)

המעניש (באנגלית: The Punisher) הוא סרט גיבורי על-פעולה אמריקאי משנת 1989 מבית ניו וורלד ומארוול קומיקס, המתבסס על דמות הקומיקס המעניש. את הסרט ביים מארק גולדבלט ומככבים בו דולף לונדגרן, לואיס גוסט ג'וניור, ירון קרבה, קים מיורי, ננסי אברהארד ובארי אוטו. זהו העיבוד הקולנועי הראשון לדמותו של המעניש, אשר נחל כישלון בקופות וביקורות שליליות. בעקבות הסרט הופקו ניסיונות קולנועיים לאתחול הדמות; "המעניש" משנת 2004 ו"המעניש: אזור מלחמה" משנת 2008. דולף לונדגרן - פרנק קאסל/המעניש לואיס גוסט ג'וניור - ג'ייק ברקוביץ' ירון קרבה - ג'יאני פרנקו קים מיורי - ליידי טנקה בריאן מרשל - דינו מורטי ננסי אברהארד - סאם לירי בארי אוטו - שייק בריאן רוני - טומי פרנקו לארי מקורמיק - קריין טלוויזיה טוד בויס - טרון לני ג'ון טופו - לאקון זושקה מיזק - בתה של טנקה קנג'י יאמאקי - סאטו הירופומי קניאמה - טומיו ג'אנקרלו נגרופונטה - מוסו "המעניש", במסד הנתונים הקולנועיים IMDb (באנגלית) "המעניש", באתר נטפליקס "המעניש", באתר AllMovie (באנגלית) "המעניש", באתר Rotten Tomatoes (באנגלית) "המעניש", באתר Metacritic (באנגלית) "המעניש", במסד הנתונים הקולנועיים KinoPoisk (ברוסית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
חנינא עמישב

חנינא עמישב (נולד 1940) הוא קצין צה"ל בדימוס בדרגת אלוף-משנה, פיקד על שייטת 13. עמישב נולד בקיבוץ דגניה ב' ולמד בבית הספר הטכני של חיל האוויר. עם גיוסו לצה"ל התנדב לשייטת 13 ושירת כלוחם ביחידה. ב-1963 השתחרר. לאחר מספר שנים חזר לשירות הקבע ובפברואר 1966 סיים קורס קצינים כחניך מצטיין. במלחמת ששת הימים השתתף בפעולת פורט סעיד. לאחר המלחמה יצא לקורס חובלים, הוא שב לשייטת ומונה למפקד יחידת הסירות. ב-1970 פיקד על כוח מהשייטת במבצע להשמדת נקודת משמר מצרית. בינואר 1971 פיקד על כוח השייטת במבצע ברדס 20, פשיטה באזור צידון. במלחמת יום הכיפורים שירת כקצין אג"ם של שייטת 13, הוא השתתף בניסיון הכושל לחילוץ לוחמי מוצב המזח וכמפקד כוח במבצע ליידי, פשיטה על נמל פורט סעיד. על פועלו במלחמה הוענק לו צל"ש מפקד מספן ים. לאחר המלחמה שימש סגן מפקד השייטת והשתתף במבצעים נגד ארגוני מחבלים בלבנון, במסגרת ההכנות למבצע אנטבה נשלח יחד עם לוחם היחידה מיכאל אהרונסון לקניה על מנת לבדוק היתכנות צניחה לימת ויקטוריה. במבצע ליטני פיקד על אח"י יפו, ספינת טילים מדגם סער 4. באוגוסט 1978 מונה למפקד שייטת 13 בדרגת אלוף-משנה. בדצמבר 1978 נהרג קצין השייטת עודד אליאס בתאונת אימונים באי טיראן. עמישב הועמד לדין על התרשלות, קיבל התראה והודח מהפיקוד על היחידה. בשנת 1981 השתחרר משירות הקבע. לאחר השחרור, רכש עמישב את מפעל ספן בקיבוץ אפיקים ונהיה מנכ"ל שלה. באפריל 1983 העביר את המפעל למגדל העמק, בה הוא נקרא "קרינה שימושית". חברת כלל הייתה שותפה בחברה. כיהן כמנכ"ל חברת אוקיאנה מחקרים ימיים. מדיה וקבצים בנושא חנינא עמישב בוויקישיתוף הוסמך מחזור קציני אג"ם, למרחב, 15 בפברואר 1966 אל"ם מיל דב בר על ניסיון יחידה 707 לחילוץ אנשי מוצב המזח, באתר "משמר המורשת הימית" סואץ - נמל פורט סעיד 17/10/1973, כ"א תשרי תשל"ד, אתר אגף כוח האדם מאיר הראובני, קרינה שימושית מהירה ותוך כדי הייצור, מעריב, 24 בדצמבר 1985 יגייסו הון בארה"ב, מעריב, 13 באוגוסט 1984 לעשות עבודה עד היסוד, מעריב, 20 בינואר 1987 לעשות עבודה עד היסוד, מעריב, 3 במרץ 1987 מינויים - מנכ"ל אוקיאנה פורש, באתר גלובס, 11 בדצמבר 2000
טיווח

טיווח הוא תהליך הכוונתו של תותח כך שהפגזים הנורים ממנו יפגעו במטרה. מסלול תעופתו של הפגז מושפע מגורמים רבים, בהם: גאוגרפיים (מיקומן היחסי של העמדות והמטרות וכן הפרשי הגובה בין העמדה לבין המטרה) סיבוב כדור הארץ סביב צירו (היוצר כוח מדומה הפועל על הפגז והמכונה כוח קוריוליס) סיבוב הפגז בזמן מעופו סביב צירו כתוצאה מחירוק הקנה היורה (השפעת כוח מגנוס) גורמים מטאורולוגיים (טמפרטורה, לחות, לחץ ברומטרי וכן כיוון ועוצמת הרוח בשכבות האטמוספיריות השונות) מהירות הלוע (מושפעת בעיקר מאורך הקנה היורה, כמות המטען ההודף וממאפייני חומר הנפץ ההודף כגון מהירות הבעירה שלו) גורמים בליסטיים כגון המבנה האווירודינמי של הפגז. בעת חישוב נתוני הירי, נעשה ניסיון להתחשב בכמה שיותר מהגורמים ומההשפעות הנ"ל, כדי לנסות ולצפות מראש את נקודת הפגיעה המדויקת של הפגז. למרות זאת, בשל ריבוי הגורמים המשפיעים והקושי למדוד אותם במדויק, פגיעת הפגז סטטיסטית ובעלת מימד אקראי ולכן פגיעה ישירה במטרה אך ורק על סמך החישובים הנ"ל אינה סבירה. לשם כך משמש הטיווח, שבו מתבצעים תיקונים בירי על-פי נקודת הפגיעה של הפגז בפועל, עד להשגת פגיעה מדויקת במטרה. תהליך הטיווח מתחיל בחישוב נקודת הפגיעה הצפויה, על סמך הנתונים הידועים. על בסיס חישוב זה נורה פגז אחד. מיקום נפילת הפגז בפועל נמדד, ועל פי מרחקו מהמטרה מחושב התיקון הדרוש בירי. התיקון הדרוש מתבצע ופגז נוסף נורה בהתאם לו. כתוצאה מהתיקון שבוצע, הפגז צפוי ליפול קרוב יותר למטרה ועקב זאת להניב תיקון דרוש נוסף, קטן יותר. התהליך חוזר על עצמו, ופגיעות הפגזים הולכות ומתקרבות למטרה, עד שמושגת פגיעה קרובה למטרה במידה מספקת. עם סיום תהליך הטיווח נאמר שהתותח "מטווח למטרה" ויכול להתחיל בירי סדור למטרה. גם עם תום תהליך הטיווח ובזמן הירי הסדור, עדיין קיים מימד אקראי של פיזור נקודות הנפילה של הפגזים בקרבת המטרה, כך שהפגזים אינם פוגעים בהכרח במדויק במטרה אלא בקרבתה. פיזור אקראי זה, צפוי ומקובל וכל עוד איננו חורג מהטווח המקובל על היורה הוא איננו מביא לתהליך טיווח חדש. תהליך הטיווח בקני ארטילריה כבדים, כדוגמת תותחים מתנייעים בצה"ל, מורכב בדרך כלל מירי של שלושה פגזים, (אם כי קיים גם טיווח באמצעות פגז בודד), הנצפים על ידי גורם מתצפת - תצפיתן או מכ"ם טיווח (יבוצע בדרך כלל על ידי קש"א או קצין אחר המוסמך לכך, בכוח התוקף). מקום נפילתם הממוצע של שלושת הפגזים מועבר (ברמת דיוק משתנה, בהתאם לאמצעים המצויים בידי הגורם המתצפת) אל היחידה היורה. ביחידה היורה מבצעים תיקון וקטורי (כלומר, תיקון בגודל ובכיוון) לנתוני הירי, כגודל הפער בין מקום נפילתם הממוצע של שלושת פגזי הטיווח לבין מקומה של המטרה. את התיקון הווקטורי (בניגוד לתיקון שהופק על ידי טיווח אומדנה) ניתן לשלוח, תחת מגבלות, לתותחים אחרים בגזרה והוא ישמש לחישוב נתוני ירי מדויקים יותר עבורם. ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
לגיטימי (סדרת טלוויזיה)

לֵגִיטִימִי (באנגלית: Legit) היא סדרת טלוויזיה קומית שנוצרה על ידי ג'ים ג'פריס ופיטר או'פאלון. הסדרה עלתה לשידור לראשונה ב-17 בינואר 2013 בערוץ FX ופרקה האחרון שודר ב-14 במאי 2014 כאשר העונה השנייה והאחרונה שודרה בערוץ FXX. ג'ים ג'פריס, פיטר או'פאלון, ריק קליבלנד וליסה בלום הם המפיקים בפועל של הסדרה. ב-28 במרץ 2013 הסדרה חודשה לעונה שנייה, וב-14 במאי 2014 הוכרז כי הסדרה בוטלה על ידי הערוץ ולא תשוב לעונה שלישית. הסטנדאפיסט האוסטרלי ג'ים ג'פריס מגלם גרסה בדיונית של עצמו - אדם קטן ומצחיק, בעל הומור מלוכלך ודי דוחה, המנסה למצוא את דרכו ומקומו, ולהפוך למקובל ו"לגיטימי", בלוס אנג'לס הצבועה. הוא עושה זאת בעידודם של חבריו, סטיב (דן בקדאל), ואחיו של סטיב, בילי (די ג'יי קוואלס) הלוקה בניוון שרירים. ג'ים ג'פריס - ג'ים ג'פריס, סטנדאפיסט אוסטרלי המגיע ללוס אנג'לס. דן בקדאל - סטיב נוג'נט, חברו הטוב ביותר של ג'ים ושותפו לדירה. די ג'יי קוואלס - אחיו של סטיב הלוקה בניוון שרירים. מינדי סטרלינג - ג'ניס נוג'נט, אמם של סטיב ובילי. ג'ון רצנברגר - וולטר נוג'נט, אביהם של סטיב ובילי. סוניה אדי - רמונה, האחות הסיעודית של בילי. ניק דיילי - חברו של ג'ים. ג'ינג'ר גונזגה - פגי, בת זוגו של ג'ים. ארדן מירין - טס, מכורה למין היוצאת עם בילי לתקופה קצרה. ג'יל לטיאנו - קייטי נוקס, אהבתו הראשונה של ג'ם. אתר האינטרנט הרשמי של לגיטימי (באנגלית) "לגיטימי", במסד הנתונים הקולנועיים IMDb (באנגלית) "לגיטימי", באתר Rotten Tomatoes (באנגלית) "לגיטימי", באתר Metacritic (באנגלית) "לגיטימי", באתר Hulu סדרות (באנגלית) "לגיטימי", במסד הנתונים הקולנועיים KinoPoisk (ברוסית) רותה קופפר, הסדרה שצוחקת על כל מה שאסור, באתר הארץ, 21 באוגוסט 2013 נמרוד צוק וטל ייני, "אנחנו עושים קומדיה על דיכאון", באתר כלכליסט, 30 ביוני 2014 ניב שטנדל, הומור לגיטימי (על Legit של ג'ים ג'פריס), ‏27 במאי 2013
קנטינפלס

מריו פורטינו אלפונסו מורנו רייס (בספרדית: Mario Fortino Alfonso Moreno Reyes; ‏12 באוגוסט 1911 – 20 באפריל 1993), אשר נודע בשם הבמה קנטינפלס (Cantinflas), היה שחקן קולנוע, קומיקאי ותסריטאי מקסיקני. קנטינפלס היה מגדולי שחקני מקסיקו בכל הזמנים, זכה בשנת 1956 בפרס גלובוס הזהב על הופעתו בתפקיד פספרטו בסרט "מסביב לעולם בשמונים יום". מורנו נולד במקסיקו סיטי, מקסיקו. בנם של מריה דה לה סולדד רייס גוויזאר ופדרו מורנו אסקיוול. גדל בשכונת טפיטו הקשה שבמקסיקו סיטי ופילס את דרכו לתעשיית הבידור המקומית תוך כדי הופעות בקרקס נודד. הקומיקאי האגדי צ'ארלי צ'אפלין הרעיף מחמאות על יכולותיו התיאטרליות של מורנו ואמר עליו שהוא הקומיקאי הטוב ביותר בעולם. מורנו היה לקומיקאי המצליח בתולדות מקסיקו וכונה "צ'ארלי צ'אפלין של מקסיקו". מורנו הופיע בלמעלה מ-50 סרטים מקסיקנים והיה בעיני רבים לגדול שבשחקני מקסיקו בכל הזמנים. בשנת 1956 שיחק מורנו בסרטו ההוליוודי הראשון, קומדיית ההרפתקאות "מסביב לעולם בשמונים יום" שזכתה להצלחה ביקורתית ומסחרית רבה. מורנו הופיע בתפקיד פספרטו עוזרו הצרפתי של פיליאס פוג (דייוויד ניבן), תפקיד אשר זיכה את מורנו בפרס גלובוס הזהב לשחקן הטוב ביותר בתפקיד קומי/מוזיקלי. בשנת 1960 הופיע מורנו בקומדיה ההוליוודית המוערכת "פפה" בתפקיד האיכר המקסיקני הצעיר פפה, תפקיד קומי עליו היה מורנו מועמד לפרס גלובוס זהב נוסף. בשנת 1961 קיבל מורנו פרס גלובוס זהב מיוחד על עבודתו הקומית. דמותו של מורנו אף היוותה השראה לדמות הראשית בסדרת האנימציה "עמיקו וחבריו" (במקור: Cantinflas y Sus Amigos). על פועלו זכה מורנו לכוכב על שמו בשדרת הכוכבים של הוליווד. מורנו היה נשוי לוולנטינה איבנובה והיה אב לבן אחד ממערכת יחסים מחוץ לנישואיו. מורנו נפטר מסרטן הכבד ב-20 באפריל 1993 במקסיקו סיטי כשהוא בן 81. הלווייתו הייתה לאירוע מרכזי במקסיקו. בישיבת הסנאט של ארצות הברית כיבדו את מותו בדקת דומייה. מדיה וקבצים בנושא קנטינפלס בוויקישיתוף קנטינפלס, במסד הנתונים הקולנועיים IMDb (באנגלית) קנטינפלס, באתר AllMovie (באנגלית) קנטינפלס, במסד הנתונים הקולנועיים KinoPoisk (ברוסית) קנטינפלס, באתר "Find a Grave" (באנגלית) קנטינפלס, באתר אנציקלופדיה בריטניקה (באנגלית) ״איש מצחיק מאוד״ - סיפור חייו של מורנו בפודקאסט ״מינהר הזמן״, ״כאן״, תאגיד השידור הישראלי
מוזיאון הראשונים (אבן יהודה)

מוזיאון הראשונים הממוקם בבית יחיאל הוא מוזיאון באבן יהודה המתעד את הקמתה והתפתחותה של המושבה. הוא נמצא ברחוב איילת השחר, סמוך לרחוב המייסדים במרכז המושבה. במבנה המקורי שכנו תחילה משרדי חברת ההתיישבות "הנוטע", ובהמשך משרדי אגודת "החקלאי". אחר כך שכן בה הבנק "קופת מלווה". ב-1962 החלה אגודת "החקלאי", בעלת הקרקע, להרחיב את החלק הדרומי של המבנה ולהוסיף אולם, כך שישמש בית תרבות. בתקופה זו נפטר יחיאל זלינגר, שכיהן כראש המועצה השני של אבן יהודה בשנים 1963-1955; האגודה החליטה לקרוא למבנה על שמו. המבנה נחנך כשנה לאחר מותו, ב-1964. בתקופה זו התארגנה "אגודת בית יחיאל", שנועדה להפעיל את בית התרבות ולארגן בו אירועי תרבות וחינוך. בשנות ה-60 וה-70 התקיימו בבית התרבות חוגים לילדים, הרצאות, מופעים ומסיבות, תפילות בימים הנוראים, טקסים וישיבות מועצה חגיגיות. בשנות ה-80, עם הגידול באוכלוסיית המושבה, עברו רוב הפעילויות לבית הספר ולרחבה שלפני מבנה המועצה. בעקבות חילוקי דעות בין המועצה המקומית לאגודת "החקלאי", נעזב המבנה. לאחר מכן תרמה אגודת "החקלאי" את המבנה לקהילה, והוא שופץ כדי להפוך למוזיאון. החומרים למוזיאון נאספו וסודרו החל מ-1986, אז התקיים כינוס ראשון של ותיקי המושבה לקראת הקמת המוזיאון. התקיימו מספר אירועים בהם הוזמנו אנשי המושבה לתרום חפצים ועדויות מהעבר, שיסייעו להמחשת חיי המושבה במוזיאון שיוקם. במסגרת התיעוד ואיסוף העדויות למוזיאון גם יצא לאור ספר על ההיסטוריה של אבן יהודה, "אבן יהודה - בראשית היו חולות" (1988). המוזיאון נחנך באוקטובר 2008. המוזיאון כולל תצוגות בנושא ההיסטוריה של היישוב, ההדרים והלול שמהם התפרנסו תושביו בעשורים הראשונים, כלים ורהיטים שאפיינו כל אחת מהתקופות בהיסטוריה של היישוב, שחזור של צריף המתיישבים הראשון, שחזור האוטובוס שחיבר את המושבה לתל אביב בשנות ה-30, ועוד. המוזיאון מאפשר כיום כניסת מבקרים, ומקיים גם פעילויות חינוך והעשרה לתלמידי מערכת החינוך. המוזיאון כמו גם המבנה בית יחיאל נחשב כיום אתר מורשת לאומית, הפועל תחת חסות המועצה לשימור אתרי מורשת בישראל. בחלקו האחר של בית יחיאל חזרו להתקיים פעילויות לרווחת התושבים דוגמת הרקדות, הרצאות וכנסים. המבנה הנטוש משנות ה-80, חזר לפעילות ענפה. אתר המוזיאון דף הפייסבוק של המוזיאון מוזיאון הראשונים (אורכב 08.11.2014 בארכיון Wayback Machine) באתר המועצה לשימור אתרים בית יחיאל, באתר המוזיאון בית הראשונים - העמותה
Netgear

חברת Netgear היא חברה אמריקאית, אשר נוסדה ב-1996 ומתמחה בחומרת רשת כגון: נתבים, נקודות גישה, מתגים, אמצעי אחסון על רשת, ציוד לבית חכם, מודמים סלולריים לדור הרביעי ועוד. החברה מוכרת את הציוד שלה ברחבי העולם באמצעות 45,000 חנויות, 36,000 משווקים וכן ספקיות התקשורת המקומיות. המתחרים העיקריים של Netgear הם: Linksys,‏ Belkin,‏ D-Link,‏ אפל ו-Asus. הרעיון להקמת Netgear היה של פטריק לו (Patrick Lo), אשר למד הנדסת אלקטרוניקה ועבד עד 1995 בחברת HP. לאחר שעזב את HP, לו החל לעבוד בחברת Bay Networks אשר מכרה ציוד תקשורת לשוק העסקי, והתמקדה בארגונים גדולים. המתחרה של Bay Networks באותה תקופה הייתה חברת Cisco. לו זיהה שיש פוטנציאל בשוק העסקים הקטנים והמשתמשים הביתיים, בכך שניתן לספק להם ציוד תקשורת אשר יאפשר להם להתחבר עם מספר מחשבים, באמצעות חשבון אינטרנט אחד. לו הצליח לשכנע את מנהליו ב-Bay Networks להתמקד בשוק זה, למכור ללקוחות אלה ציוד תקשורת זול וקל להתקנה. בעקבות כך הוקמה חברת Netgear בינואר 1996 כחברה בת של Bay Networks. באותה שנה החלה Netgear לשווק מוצרים לשוק העסקים הקטנים בארצות הברית, יפן וגרמניה. המוצרים הראשונים של החברה היו רכזת במהירות 10 מגה, מתג ונתב ISDN. בשנת 1998 Netgear נמכרה לחברת Nortel והפכה לחברת בת שלה, כאשר לו נשאר בתפקיד מנכ"ל החברה. בשנת 2000 ביצעה Nortel ספין אוף וניתקה את חברת Netgear מבעלותה. בשנת 2003 החברה הונפקה בנאסד"ק. לחברה מגוון רחב של מוצרי תקשורת לעסקים ומשתמשים ביתיים, העיקריים הם: מתגים מסדרת ProSafe למגזר העסקי, המתגים עם אחריות חומרה לכל החיים, בתנאי שהמשתמש הוא הבעלים המקורי של הציוד. מתגים מסדרת SOHO למגזר הביתי. לחברה נתבים המותאמים לצרכים שונים (משחקי רשת, הזרמת HD וכדומה), והם תומכים בכל תקני ה-WiFi הנפוצים. משנת 2007 החברה מוכרת ציוד NAS למגזר העסקים הקטנים ולמשתמשים ביתיים, הציוד מאפשר גיבוי באמצעות הרשת. חלק ממוצרי החברה מיוצרים במיקור חוץ בסין, וייטנאם וטאיוואן, על ידי חברות שונות כמו פוקסקון, Pegatron, Wistron New Web Networks. מדיה וקבצים בנושא Netgear בוויקישיתוף אתר האינטרנט הרשמי של Netgear (באנגלית) Netgear, ברשת החברתית אקס (טוויטר) Netgear, ברשת החברתית LinkedIn Netgear, סרטונים בערוץ היוטיוב מידע עסקי על חברת Netgear באתרים Yahoo! Finance • MarketWatch • CNN Money • Bloomberg Business (באנגלית) Netgear, בגוגל פיננסים Netgear, באתר Crunchbase (באנגלית) Netgear, באתר EDGAR של הודעות ל-SEC (באנגלית) Annual Report 2013 פרופיל החברה, באתר ביזפורטל Corporate Overview, אוקטובר 2014, עמוד 31 2013 Analyst Day Presentation NETGEAR, Inc. - Company Profile, Information, Business Description, History, Background Information on NETGEAR, Inc.
סרט געפילטע פיש

סרט געפילטע פיש הוא שמה של סוגה קולנועית שהייתה נפוצה בקולנוע הישראלי משנות השישים והשבעים ועד אמצע שנות השמונים. בסוגה זו הסרטים בנויים ממקטעים מתחלפים של מלודרמה וקומדיה, כאשר דמות אשכנזית מובילה את הסרט ובמרכז הסרט תיאור של משפחה וקהילה אשכנזית. חוקרי קולנוע כדוגמת אלה שוחט מציינים סוגה זאת כמקבילה לסרטי הבורקס תוך התמקדות בתרבות אשכנזית יידישאית. מאפיינים מרכזיים נפוצים של הסוגה הם קומדיה של טעויות, החלפת זהויות, התלוצצויות והתבדחויות. פעמים רבות סרטים אלו שילבו שירה וריקוד. בין הסרטים הנמנים עם סוגה זאת ניתן למנות את "שני קוני למל", שביים ישראל בקר בשנת 1966, "לופו בניו יורק", שביים בועז דווידזון בשנת 1976, קוני למל בתל אביב משנת 1976 ו"הרשלה" משנת 1977, שביים יואל זילברג, "דודה קלרה", שביים אברהם הפנר בשנת 1977, ו"קוני למל בקהיר", שביים יואל זילברג בשנת 1983. בדומה לסרטי הבורקס, סרטים אלו זכו בדרך כלל ליחס מתנשא ולעגני ממבקרי קולנוע שהתנכרו למסורת היידית המזרח-אירופאית והתכחשו לה, לצד הצלחה קופתית. אלה שוחט, הקולנוע הישראלי היסטוריה ואידאולוגיה, תל אביב: ברירות, 1991. אלה שוחט, "מאוריינטליזם לבורקאס", סינמטק 49, נובמבר-דצמבר 1989, עמ' 6–11. עמית נאור, עכשיו בקולנוע: בורקס עם חתיכה של גפילטע פיש, בבלוג "הספרנים" של הספרייה הלאומית, 31 באוגוסט 2021
לן ביאס

לאונרד קווין "לן" ביאס (באנגלית: Leonard Kevin "Len" Bias; ‏18 בנובמבר 1963 - 19 ביולי 1986) היה כדורסלן מכללות אמריקאי ששיחק בעמדות הפורוורד בקבוצת הכדורסל של אוניברסיטת מרילנד. ביאס נבחר בבחירה השנייה בדראפט ה-NBA של שנת 1986 על ידי בוסטון סלטיקס, אך לא הספיק לשחק בליגת ה-NBA. יומיים לאחר בחירתו בדראפט הוא נפטר מהפרעת קצב שנבעה ממנת יתר של קוקאין. ביאס נחשב אחד משחקני הכדורסל הטובים ביותר שלא שיחקו ברמה מקצוענית. ביאס נולד בלנדובר, מרילנד ושיחק בצעירותו במדי קבוצת הכדורסל בתיכון "נורת'ווסטרן" המקומי. לאחר סיום לימודיו התיכוניים, נרשם ביאס לאוניברסיטת מרילנד והצטרף לקבוצת הכדורסל שלה המשחקת בחטיבת החוף האטלנטי (נקראת ה-ACC). ביאס החל להשתלב בקבוצה, ובעונת הסופומור כבר היה לקלעי השני בטיבו באוניברסיטה עם 15.2 נקודות, שני רק לבן קולמן עם 15.3 נקודות, וסייע לקבוצתו להעפיל עד לשלב שמינית-גמר טורניר אליפות המכללות. כשהיה ג'וניור, כבר היה ביאס לקלעי המוביל של קבוצתו. הוא רשם לאורך העונה 18.9 נקודות, והוביל את קבוצתו לאליפות החטיבה ולשמינית גמר טורניר אליפות המכללות, ונבחר לשחקן השנה בחטיבה, ולחמישייה השנייה של העונה בליגת המכללות כולה. בעונתו האחרונה במכללות המשיך ביאס לשמור על יכולתו הגבוהה. הוא קלע לאורך העונה 23.2 נקודות, כולל תצוגה של 35 נקודות מול אוניברסיטת קרוליינה הצפונית, המדורגת ראשונה בליגה, ונבחר פעם נוספת לשחקן השנה בחטיבה, ולחמישייה המצטיינת של העונה בליגת המכללות כולה. לאחר ארבע שנים בליגת המכללות, עמד ביאס לבחירה בדראפט ה-NBA. הוא נבחר בבחירה השנייה על ידי בוסטון סלטיקס שזכתה באליפות הליגה רק כשבוע קודם לכן. נשיא הקבוצה, רד אאורבך, תכנן שביאס ייקח חלק כשחקן שישי שייתן גיבוי כמחליפו של לארי בירד, ולאחר פרישתו של בירד יהיה השחקן המוביל של הקבוצה בשנות ה-90 של המאה ה-20.‏ מדיה וקבצים בנושא לן ביאס בוויקישיתוף פרופיל, באתר Basketball-Reference פרופיל, באתר Sports-Reference גיל קדרון‏, במותו ציווה, באתר וואלה, 3 ביולי 2006 Without Bias, במסד הנתונים הקולנועיים IMDb (באנגלית) סטטיסטיקות קריירה באתר sports-reference.com לן ביאס, באתר "Find a Grave" (באנגלית) The legend of Len Bias באתר ESPN 1983-84 Maryland Terrapins Roster and Stats Rise and fall of Len Bias Len Bias dies of cocaine overdose באתר ESPN גיל קדרון‏, במותו ציווה, באתר וואלה, 3 ביולי 2006